cyanic-selkie/wikianc huggingface dataset:
Béla Bartók
Bela Bartoku (1881-1945) kompozitor, hungarez nga Rumania (Austrohungareze).
Biografia
Bartoku i lindur afër kufirit rumun-hungarez, që në kohën e gjimnazit fillojë të kompozojë, nën ndikimin e veprave të Johanes Brahmsit (Johannes Brahms) dhe Ernst von Dohnanit (Ernst von Dohnány). Mirëpo gjatë kohës së studimeve në konservatoriumin e Budapestit ju kushtua para së gjithash pianos, dhe kjo vazhdoi deri kur më 1902, i ra në duar poema simfonike e Shtrausit (Richard Strauss), "Kështu Foli Zaratustra" (Also sprach Zarathustra), poemë e cila e nxiti të fillonte kompozimin përsëri. Më 1903, krijojë poemën simfonike kushtuar lëvizjes çlirimtare hungareze, "Kosut" (Kossuth), dy vite më vonë për pjesëmarrje - të suksesshme - në gara Rubinstein në Paris, krijojë "Rapsodët Për Piano Dhe Orkestër op.1". Xixat nxitëse kryesore i mori nga muzika popullore, të cilës atë vit Bartoku ja kishte kushtuar studime. Më 1907, Bartoku emërohet profesorë për piano në akademinë e Budapestit dhe në kohën vijues pason një varg i veprave të tij në të cilat gjithnjë duke u rritur vije duke u çelur stili i tij personal. Stil i cili nuk haste gjithmonë në mirëkuptim. Harmonika e ndërtuar mbi tingujt quart dhe quit ishte jashtëzakonisht e shpeshtë, ritmet motorike të tij kishin tingëllim shumë agresive, eho-të e katundarëve dhe të muzikës popullore ballkanike ishin shumë barbare - ai i kishte studiuar në mënyrë intensive ato - për këtë ishte shumë i rëndë konstruktizmi i tij i ndikuar nga J.S.Bahu. Suksesi i tij ndërkombëtar priti deri më 1923, kur ai doli para botës me suitën vallëzuese të tij për orkestër. Rrethanat nacionaliste dhe lufta botërore e çuan në mërgimin amerikan, ku ai, u pengua në krijimtarinë artistike nga depresioni dhe sëmundja. Mirënjohja e madhe erdh, me vonesë për të, por jo edhe për veprën e tij koncerti për orkestër. Bartoku i plogshtë dhe i varfun vdiq më 26 shtatorë në Nju Jork.
Feldru
Feldru është një komunë në qarkun Bistrița-Năsăud në Rumani. Ka një popullsi prej 7712 banorësh dhe sipërfaqe 125.53 km². Komuna është formuar nga bashkimi i 2 fshatrave: Feldru e Nepos.
Alban Berg
djathtas|200px
Alban Bergu (1885-1935) kompozitor austriak.
Muzika që rrjedhë nga shkolla e dytë vjeneze - d.m.th shkolla e Shënbergut (Scheonbeg) dhe nxënsve të tij - nga publiku kuptohet vështirë dhe merret si muzikë në duar të muzikantëve. Me kalimin e kohës vetëm veprat e Alban Bergut kanë arritur një shkallë pak a shumë të namit të mirë tek publiku. Si duket shkak është largimi i shumë i vogël i tij - në krahasim me të tjerët - nga atmosfera e romantikës së vonshme. Për të, vlefshmëri e lartë, gjithnjë është shprehja e gjendjes nga thellësia e shpirtit. Edhe pse Alban Bergu zbaton muzikën dymbëdhjetë zësh të krijuar nga Shënbergu, prapë se prapë, në zërat e folur tek ai gjejmë pikënisje tonike. Po ashtu në disa kompozime instrumentale të tij gjenden edhe lidhje ndihmëse  të pa pagëzuara jomuzikore (me elemente jashtë muzikës p.sh të folurit) - Suita Lirike dhe Koncerti Për Violinë. Me gjithë këtë do të ishte gabim që Bergu të shihej si lidhës romantik. Me një konstruktim serioz të lartë tek ai lidhet ekspresivitetit më i lartë që mund të jetë. Me arkitekturën e shkathtësisë minutare, ai ja kalon edhe vetë Shënbergut dhe Veberit (Webern). Me gjasë, Alban Bergu është kompozitori i këtij shekulli i cili ka arritur që shprehjen individuale dhe rigorozitetin formale të i shkrijë në një njësi.
Kojel
Kojeli është një fshat në komunën Tropojë në rrethin e Tropojës të Shqipërisë.
Çun Mula
parapamje|Çun Mula Çun Mula (1818-1896) ka qenë bajraktar i bajrakut të Hotit. Familja e tij, Lucgjonaj, zbriti nga familja Junçaj e Hotit. Sipas Kodit të Lekë Dukagjinit, familja Çun Mula u vunë në krye të fiseve nga Malësia, duke i udhëhequr ata me guxim dhe besnikëri në luftërat e shumta kundër serbo-malazezëve dhe forcave osmane, pas vendimeve të Kongresit të Berlinit.
Lidhja e Prizrenit dhe Kongresi i Berlinit
Ai ishte njëri nga 15 delegatët shqiptarë nga Shqipëria veriore të dërguar gjatë bisedimeve të Kongresit te Berlinit (13 qershor-13 korrik 1878) bashkë me tri roje nga Mirdita. Delegatët katolik përfshinë krerët; Çun Mula nga fisi i Hotit, Baca Kurti nga fisi i Grudës, Marash Dashi nga fisi i Shkrelit, Cil Vuksani nga Kastrati, Mark Lula nga fisi i Shalës, Mark Kola nga fisi i Shoshit dhe Con Geda nga fisi i Shllakut.
Ai u bashkua me nacionalistët shqiptar të Lidhjes së Prizrenit pas vendimit të Kongresit të Berlinit për të dorëzuar rajonet shqiptare të banuara si: Hoti, Gruda, Plava, Gucia, Kastrati, etj në Principatës së Malit të Zi. Kur Princ Nikolla I i Malit të Zi hyri në territorin i cili i ishte caktuar atij nga Kongresi i Berlinit, Mula dhe shefat tjerë nga Malësia organizuan një rezistencë kundër Malit të Zi. Malësorët e veriut shqiptar mundën malazezët në Betejën e Nokshiqit. Ai është renditur në poezinë epike shqiptare si luftëtar malësor.
Vdekja
Çun Mula vdiq në vitin 1896 në moshën shtatëdhjetetetë vjeçare dhe u varros me nderime të mëdha aty në trojet e të parëve të tij në krahinën e Hotit. Pas vdekjes së Çun Mulës një nga burrat e shquar që nxorri ajo familje ishte nipi i tij Deli Meta i cili u lind në vitin 1857. Ashtu si të parët e familjes së tij edhe Deli Meta pjesën më të madhe të jetës së tij e kaloi në luftra kundra forcave serbo-malazeze. Nga dëshmi gojore të shumta thuhet se Deli Meta u bë tmerri i serbo-malazezëve nga trimëritë që ai tregoi në Luftën e Qytezës, Nën-Helmësit e Grabanicit. Po kështu një nga betejat e famshme ku u shqua Deli Meta ka qenë edhe ajo Koplikut në vitin 1912 kundër forcave serbo-malazeze të cilat kërkonin që t'ia aneksonin Shkodrën Malit të Zi. Në këto luftime përkrah Deli Metës luftoi edhe i biri i tij Mul Bajraktari, si dhe Luc Nishi që ishte prej fisit të Dedë Gjon Lulit. Pas asaj beteje në shënjë hakmarrje forcat malazeze ia dogjën tri herë shtëpinë Deli Metës në Hot dhe tri herë Krajl Nikolla i Malit të Zi bashkë me Mbretin Aleksandër i kërkuan atij që t'ju hapte rrugë në këmbim të florijve dhe gradave, gjë e cila u refuzua në mënyrë kategorike nga Bajraktari i Hotit dhe i Malësisë së Madhe. Mbasi Serbija dhe Mali i Zi aneksuan gjysmën e krahinës së Hotit, Grudës dhe Tuzin, Krajl Nikolla i Malit të Zi dërgoi Ministrin e tij të Jashtëm që ta bindëte Deli Metën dhe parinë e Hotit që të firmosnin një deklaratë ku pjesa e mbetur e Hotit të bashkohej me Malin e Zi. Për këtë gjë Ministri i Krajl Nikollës u propozoj Deli Metës një shumë të madhe me florij si dhe grada të larta, por Deli Meta bashkë me parinë e Hotit e refuzuan me neveri propozimin e ministrit malazez.
Carl Mannich
Carl Ulrich Franz Mannich lindi më 8 mars 1877 në Breslau dhe vdiq më 5 mars 1947 në Karlsruhe. Ishte një kimist gjerman. Që nga viti 1927 ishte dhe kimist i farmacisë, në univerzitetin në Berlin. Lëmia e tij e punës ishin kryesisht, ketobazat, bazat e alkoolit, derivatet piperidine, papaverini, laktonet, si dhe glikozinet digitalis.
Jeta
Mannich ndoqi shkollën e mesme në Weimar dhe më vonë në Berlin, ku u largua para se të diplomohej, duke bërë një praktikë në një farmaci. Nga viti 1898, ai studioi në Marburg dhe Berlin dhe mori doktoraturën në 1903 në Bazel. Në vitin 1905 përfundoi provimin e maturës në Universitetin e Berlinit dhe kaloi provimin shtetëror për kiminë ushqimore. Ai përfundoi studimet në Universitetin e Berlinit në vitin 1910, pas së cilës u emërua profesor i jashtëzakonshëm. Mannich u bë një profesor i jashtëzakonshëm për Kimi Farmaceutike në Göttingen nga 1911 deri në 1917, dhe shkoi në Frankfurt në 1920. Midis 1927 dhe 1943 Mannich ishte profesor i kimisë farmaceutike në Universitetin e Berlinit. Në vitet ndërmjet 1932 dhe 1934 ai ishte President i “Deutsche Pharmazeutische Gesellschaft (DPhG)”. Në semestrin dimëror 1946/1947, ai mori drejtimin e Kimisë Farmaceutike në TH Karlsruhe.
Jeta shkencore
Mannich është i njohur për zbulimin e tij të një forme të veçantë të amino alkilimit që u emërua pas tij: reaksioni Mannich.[1][3] Më 1912 Mannich ishte në gjendje të përshkruante glukozidin e parë sintetik të morfinës. Ai gjithashtu përfundoi një seri punimesh në vitin 1917 në lidhje me alkaloidet e opiumit dhe dha një metodë për prodhimin e ekstrakteve të pastra të opiumit. Mannich zhvilloi gjithashtu një metodë për përcaktimin e përmbajtjes së morfinës në opium, e cila lejonte dozimin efektiv pa pasur nevojë të përdorni teste komplekse fiziologjike individuale. Me sintezën e tij, ai kontribuoi në përcaktimin e strukturës së morfinës. Për shkak të futjes së metodave të shumta të testimit dhe zbulimit, si metodat e përcaktimit polarimetrik të niseshtës, të cilat për zbulimin e acidit borik në ushqim apo sasinë e etanolit në pijet alkoolike, fusha e farmacisë së aplikuar i detyrohet shumë Mannich-it.
Galaţii Bistriţei
Galaţii Bistriţei është një komunë në qarkun Bistrița-Năsăud në Rumani. Ka një popullsi prej 2529 banorësh dhe sipërfaqe 71.26 km². Komuna është formuar nga bashkimi i 5 fshatrave: Albeştii Bistriţei, Dipşa, Galaţii Bistriţei, Herina, Tonciu.
Viçidol
Viçidoli është një fshat në komunën Tropojë në rrethin e Tropojës të Shqipërisë. Ai ndodhet 4,6 km larg nga kufiri i Shqipërisë me Kosovën.
Kantoni Montauban-3
Kantoni Montauban-3 (frëngjisht: Canton de Montauban-3) është një kanton në departamentin Tarn-et-Garonne, rajonin Midi-Pyrénées në Francë. Kryeqëndra e kantonit është Montauban. Ka sipërfaqe km2 dhe popullsi 10832 banorë.
Viçidol
Në Viçidol ka lindur ish presidenti dhe ish kryeministri i Shqipërisë Sali Berisha.
Kantoni Montauban-3
Përbërja aktuale
Kantoni Montauban-3 aktualisht përbëhet nga 2 komuna.
Konferenca e Bujanit
Konferenca e Bujanit është mbajtur më 31 dhjetor 1943 e deri me 2 janar 1944, si rikonfirmim i rrethanave të reja të krijuara pas Mbledhjes së Mukjes dhe |Konferenca e Pezës] si dhe rezultat i mospërfshirjes së Kosovës dhe viseve tjera shqiptare nën sundimin e ish Mbretërisë SKS, (Konferenca e Bujanit), e cila u mbajtë pikërisht për t'i kundërshtuar vendimet e Mbledhjes së II të AVNOJ -it në Jajcë (29-30 nëntor 1943) dhe mos përfshirjes së Kosovës si subjekt i pavarur që deri atëherë ishte përfaqësuar përmes Malit të Zi në  KAÇKJ-së).
Vendndodhja dhe pjesëmarrësit e Konferencës
Bujani si një vend pritje e përfaqësuesve të dy kombësive (shqiptarëve dhe serbëve) që kërkonin një marrëveshje për parandalimin e konflikteve të mëtejshme ndëretnike. Mbledhja e Konferencës u mbajt në kullën e Sali Manit, Bajraktarit të Krasniqes, që ndodhej pranë bazës së Shtabit Kryesor të UNÇ të Kosovës dhe të Komitetit Krahinor për Kosovë e Rrafshi i Dukagjinit, ku morën pjesë 49 delegatë që përfaqësonin të gjitha viset dhe shtresat shoqërore të Kosovës. Midis pjesëmarrësve kishte komunistë, nacionalistë dhe atdhetarët të tjerë demokratë, përfaqësues të Forcave të Armatosura, të rinisë e të gruas antifashiste etj.
Në këtë konferencë morën pjesë 49 delegatë që përfaqësonin popullin e Kosovës dhe forcat politike të rreshtuara te Fronti Antifashist Nacional-çlirimtar i Kosovës. Konferenca shqyrtoi tri ditë radhazi problemet që dilnin nga lufta kundër pushtuesit. Ajo zgjodhi kryesinë prej 9 vetash : Mehmet Hoxha (kryetar)ish-prefekt i Elbasanit, Rifat Berisha (nënkryetar), Pavle Joviqeviçin (nënkryetar), Xheladin Hana (anëtar), Fadil Hoxha (anëtar), Hajdar Dushi (anëtar), Zekeria Rexha (anëtar), Milan Zeçarin (anëtar) dhe Ali Shukriun (anëtar).
Anglezët
thumb|Tiranë, oficerë me rreth amerikan
Në punimet Konferenca e Bujanit mori pjesë edhe përfaqësuesi i misionit anglez, major Baily, i cili ne mes te tjerave theksoi : ''Dëshiroj t’ju falënderoj për ftesën... Kam pasur kontakte me shume njerëz me botëkuptime te ndryshme politike. Lëvizja Antifashiste është e vetmja lëvizje qe lufton kundër armikut te përbashkët-fashizmit...''.
Kundërshtimet dhe eliminimi i kreatorëve të saj Konferenca e Bujanit
parapamje|Partizanë në Tiranë
Sllavonski Brod
Slavonski Brod (në Kroatisht Brod, Bród, Brod na Savi) është një qytet në zhupaninë Slavonski Brod-Posavina në Kroaci.
Demografia
Popullsia e qytetit sipas përllogaritjeve të vitit 2012 ishte 52978 banorë. Sipas regjistrimit të vitit 2011 53473 banorë ndërsa sipas regjistrimit të vitit 2001 58642 banorë. Popullsia ka ndryshuar me -0.93%.
Ilva Mare
Ilva Mare është një komunë në qarkun Bistrița-Năsăud në Rumani. Ka një popullsi prej 14000 banorësh dhe sipërfaqe 35.14 km². Komuna është formuar nga bashkimi i 2 fshatrave: Ilva Mare e Ivăneasa.
Ilva Mică
Ilva Mică është një komunë në qarkun Bistrița-Năsăud në Rumani. Ka një popullsi prej 3448 banorësh dhe sipërfaqe 52.50 km². Komuna përbëhet vetëm nga një fshat.
Os (Hedmark)
Os është një komunë në qarkun Hedmark, Norvegji. Komuna ka një sipërfaqe 1040 km² dhe popullsi 2131 banorë.
Demografia
300px|majtas|parapamje|Popullsia e komunës Në grafik paraqitet popullsia e komunës duke nisur nga viti 1950.
Lidhje të jashtme
Os
Solin
Demografia
Popullsia e qytetit sipas përllogaritjeve të vitit 2012 ishte 20510 banorë. Sipas regjistrimit të vitit 2011 20080 banorë ndërsa sipas regjistrimit të vitit 2001 15850 banorë. Popullsia ka ndryshuar me 2.14%.
Gegaj
Gegaj është një fshat në komunën Tropojë në rrethin e Tropojës të Shqipërisë.
Split
Spliti (kroatisht: Split, italisht: Spalato) është një qytet bregdetar në zhupaninë Split-Dalmacia në Kroaci.
Demografia
Popullsia e qytetit sipas përllogaritjeve të vitit 2012 ishte 165013 banorë. Sipas regjistrimit të vitit 2011 165893 banorë ndërsa sipas regjistrimit të vitit 2001 175140 banorë. Popullsia ka ndryshuar me -0.53%.
SS Skënderbeu
thumb|Emblema e regjimentit SS "Skanderbeg" ─ emri i plotë zyrtar: 21. Waffen-Gebirgs Division der SS Skanderbeg (Albanische Nr.1) - ishte një regjiment i trupave elitë SS i përbërë nga shqiptarë.
Buçaj
Buçaji është një fshat në komunën Tropojë në rrethin e Tropojës të Shqipërisë.
Kantoni Montauban-4
Kantoni Montauban-4 (frëngjisht: Canton de Montauban-4) është një kanton në departamentin Tarn-et-Garonne, rajonin Midi-Pyrénées në Francë. Kryeqëndra e kantonit është Montauban. Ka sipërfaqe km2 dhe popullsi 6755 banorë.
Përbërja aktuale
Kantoni Montauban-4 aktualisht përbëhet nga 1 komuna.
Kantoni Montauban-2
Kantoni Montauban-2 (frëngjisht: Canton de Montauban-2) është një kanton në departamentin Tarn-et-Garonne, rajonin Midi-Pyrénées në Francë. Kryeqëndra e kantonit është Montauban. Ka sipërfaqe km2 dhe popullsi 8279 banorë.
Josenii Bârgăului
Josenii Bârgăului është një komunë në qarkun Bistrița-Năsăud në Rumani. Ka një popullsi prej 5214 banorësh dhe sipërfaqe 50.22 km². Komuna është formuar nga bashkimi i 4 fshatrave: Josenii Bârgăului, Mijlocenii Bârgăului, Rusu Bârgăului, Strâmba.
Kantoni Montauban-2
Përbërja aktuale
Kantoni Montauban-2 aktualisht përbëhet nga 1 komuna.
Papaj
Papaji është një fshat në komunën Tropojë në rrethin e Tropojës të Shqipërisë.
Os (Hordaland)
Os është një komunë në qarkun Hordaland, Norvegji. Komuna ka një sipërfaqe 140 km² dhe popullsi 16055 banorë.
Demografia
300px|majtas|parapamje|Popullsia e komunës Në grafik paraqitet popullsia e komunës duke nisur nga viti 1950.
Kantoni Montauban-5
Kantoni Montauban-5 (frëngjisht: Canton de Montauban-5) është një kanton në departamentin Tarn-et-Garonne, rajonin Midi-Pyrénées në Francë. Kryeqëndra e kantonit është Montauban. Ka sipërfaqe km2 dhe popullsi 8954 banorë.
Përbërja aktuale
Kantoni Montauban-5 aktualisht përbëhet nga 1 komuna.
Leşu
Leşu është një komunë në qarkun Bistrița-Năsăud në Rumani. Ka një popullsi prej 3019 banorësh dhe sipërfaqe 90.10 km². Komuna është formuar nga bashkimi i 2 fshatrave: Leşu e Lunca Leşului.
Begaj
Begaji është një fshat në komunën Tropojë në rrethin e Tropojës të Shqipërisë.
Sopot (Tropojë)
Sopoti është një fshat në komunën Tropojë në rrethin e Tropojës të Shqipërisë.
Lista e viteve në film
Kjo është një listë filmash sipas viteve të shfaqjes.
Lechinţa
Lechinţa është një komunë në qarkun Bistrița-Năsăud në Rumani. Ka një popullsi prej 6114 banorësh dhe sipërfaqe km². Komuna është formuar nga bashkimi i 7 fshatrave: Bungard, Chiraleş, Lechinţa, Sângeorzu Nou, Sâniacob, Ţigău, Vermeş.
Sraçinec
Sračinec (në Kroatisht ) është një qytet në zhupaninë Varaždin në Kroaci.
Demografia
Popullsia e qytetit sipas përllogaritjeve të vitit 2012 ishte 3904 banorë. Sipas regjistrimit të vitit 2011 3891 banorë ndërsa sipas regjistrimit të vitit 2001 3725 banorë. Popullsia ka ndryshuar me 0.33%.
Spiro G. Koleka
Spiro Koleka ose Spiro Gogo Koleka (Vuno, 1879 - Tiranë, 25 nëntor 1940) qe nëpunës, ministër dhe anëtar i Këshillit të Shtetit.
Jeta
Koleka u lind në Vuno të Himarës në vitin 1880 në një familje të pasur, i biri i Jorgjit (Jorgos ose Gogos) farmacist. Vëllai i tij Gjergj Koleka studjoi për mjekësi.
Koleka mori pjesë aktive në jetën politike shqiptare. Më 1914 ishte pjesë e delegacionit që i dorëzoi princ Vidit kurorën e Shqipërisë në Neuwied të Gjermanisë. U zgjodh anëtar i Këshillit Kombëtar në Kongresin e Lushnjës më 1920 dhe për një kohë të shkurtër nënkryetar i tij. Ishte Ministër pa portofol në qeverinë e Sulejman Delvinës, si dhe një nga iniciatorët e Luftës së Vlorës, ku luajti një rol të veçantë si ndërmjetës midis Komitetit të Mbrojtjes Kombëtare dhe qeverisë së Tiranës. Deputet në Parlamentin Shqiptar (1921-1923) dhe Ministër i Punëve Botore në disa qeveri në periudhën dhjetor 1921-shkurt 1924 e më pas Prefekt i Korçës si përkrahës i Lëvizjes së qershorit. Pas kthimit të Zogut në pushtet, në fund të vitit 1924, Koleka u largua nga Shqipëria dhe jetoi në Austri, Kroaci, Itali e Greqi. U kthye në Shqipëri në vitin 1939.
Megjithëse kreu studimet e larta për inxhinieri ndërtimi në Austri, kontributi i tij ndihmoi shoqërinë shqiptare kryesisht në fushat e politikës dhe patriotizmit. Koleka Vdiq në vitin 1940 në Ujë të Ftohtë të Vlorës në pronat e familjes së tij.
Familja
Familja e tij kishte traditë në fushën mjekësore. Babai, Jorgo (Gogo) ishte farmacist, vëllai Epaminonda Koleka studioi mjekësi. Në pasardhësit e tij, i biri Gjergj Koleka, studjoi mjekësi në Vjenë dhe krijoi Poliklinikën Qendrore të Tiranês më 1955 dhe më pas gjithë rrjetin  e poliklinikave në Tiranë si drejtor i përgjithshëm i tyre. Vajza e Gjergji Kolekës, Tatjana Koleka Harito, mjeke gjithashtu, ishte drejtoreshë e Shëndetit Publik në Ministrinë e Shëndetësisë pas rënies së komunizmit (1992-1996).
Dekoratat
Koleka është dekoruar me "Urdhrin për Veprimtari Patriotike" dhe me "Medaljen e Mirënjohjes".
Referimet
Albania in the twentieth century : a history - Owen Pearson
Enstehung und Ausban der Königsdiktatur in Albanien, 1912-1939 - Michael Schmidt-Nake
L'Albanie en 1921 - Justin Godart
Kisha etiopiane
Historia
Krishterimi në Etiopi ka arritur në shek. IV. Sipas transmetimit, në mesin e skllevërve, të shitur si rezultat i një fatkeqësie në një det në Tiros, gjenden edhe dy vëllezër me emrin Frumentios dhe Ajdesios. Këta skllevër u sollën në sarajin mbretëror dhe aty jetuan si shërbyes. Sidomos mbretin e njohur me emrin Ebrahe ose Ezana, e përfituan në krishterim. Pastaj edhe mbreti kontribuoi në përhapjen e krishterimit. Në këtë kohë etiopianët në Arabinë Jugore luftonin me persianët dhe ka mundësi që të kishin kërkuar përkrahjen e Bizantit. Më 1955 në Etiopi janë numëruar 8 milionë të krishterë. Sipas transmetimit, Ajdesosi, pas një kohe të gjatë pune është kthyer në shtetin e tij, në Siri dhe si u pagëzua prift përsëri kthehet në Etiopi, ku vazhdon punën e tij si misionar. Kurse Frumentiosi lidhi marrëdhënie me kishën egjiptiane dhe u shenjtërua si peshkop i Etiopisë. Me këtë kisha etiopiane u lidh me kishën monofizite në Egjipt. Në përhapjen e më lehtë të krishterimit në Etiopi rol të veçantë ka pasur edhe komuniteti hebraik që gjendet atje. Pas Luftës së Dytë Botërore, një çështje shumë e rëndësishme e marrëveshjes së bërë me Perëndimin ishte, lejimi i veprimit lirshëm të misionarëve perëndimorë në shtet. Në vitin 1955 nëEtiopi janë numëruar 37.000 katolikë.
Kisha kopte në Egjipt
Historia
Përhapjen e krishterimit në rajonin e Nilit transmetimet e të krishterëve egjiptianë e çojnë deri në periudhën e apostujve. Ata thonë se Marku, njëri nga shkruesit e ungjillit, është nga misonarët e parë me rëndësi dhe atë e llogaritin si Patrik të parë nga patrikët e Aleksandrisë. Nga shkrimet e zbuluara në Nag Hammadi në vitin 1945, kuptohet se Ungjilli i Ebionitëve në rajonin e Nilit ka qenë i njohur që në vitet 70 të e.s. Gjurmët e komunitetit hebreo-krishter (ebionit), kuptohen nga ekzistenca e ungjijve si “Ungjilli i hebrenjve”, “Ungjilli i egjiptasve”, “Ungjilli i Tomasit”. Ekziston edhe transmetimi se Bernaba ka qenë i dërguari i parë krishter në Egjipt, vend ky ku janë përgatitur dijetarë të mëdhenj krishterë. Në diskutimet në lidhje me natyrën e Jezusit, llogaritja e Cyrrillit I, si patriku i Aleksandrisë dhe babai i mendimit monofizit, ka hapur rrugën që ky mendim të pranohet edhe në Egjipt. Mes viteve 639-642, hyrja e shtetit nën administrimin islam, dha shansin që Egjipti monofizit të shpëtojë nga presioni bizantin. Braktisja e Egjiptit nga ata që ishin me origjinë greke, lehtësoi edhe më tepër dominimin monofizit në kishë. Në vitin 706 në kishat egjiptiane u ndalua të folurit greqisht, kurse adhurimi plotësisht bëhej në gjuhën kopte. Të jetuarit e tyre në të njëjtin shtet edhe më tepër e forcoi vëllazërimin e tyre me Kishën siriane. Më vonë në mesin e tyre me shpejtësi u përhap edhe arabishtja, e cila më vonë e zuri vendin e gjuhës kopte. Viti 1395 është data më e re e dorëshkrimeve në gjuhën kopte. Kurse në shek. XVII, për gjuhë zyrtare vendin e saj plotësisht ia lë gjuhës arabe. Ndërkaq sot gjuha kopte përdoret vetëm në kishë si gjuhë adhurimi.
Gjendja sot
Dobësimi i osmanëve mundësoi depërtimin e misionarëve perëndimorë në Egjipt. Në vitin 1741 një grup kanë kaluar në katolicizëm, të cilët kanë botuar edhe libra në lidhje me adhurimin katolik. Udhëtimi i Napoleonit në Egjipt, përforcoi edhe më tepër ndikimin evropian atje. Vetëm se, rivaliteti mes misionarëve protestanë, anglikanë dhe katolikë dhe dëshira e kishës tradicionale për të mbrojtur komunitetin e saj, kanë prishur qetësinë brenda në komunitet. Sot ata posedojnë afër 1.5 milion simpatizues, të cilët në përgjithësi jetojnë nëpër qytete dhe përbëjnë një klasë sociale të pasur. Në vitin 1956 numri i atyre që kanë pranuar islamin ka arritur në 10.000. Numri i të lidhurve me Romën, sipas regjistrimit të vitit 1957, ka qenë përafërsisht është 75.000.
Gareth Bale
Gareth Frank Bale (lindur më 16 korrik 1989) është një futbollist profesionist i Uellsit i cili ka luajtur si sulmues anësor i djathte. Ai konsiderohet gjerësisht si një nga anësorët më të mëdhenj të gjeneratës së tij dhe një nga lojtarët më të mëdhenj të Uellsit të të gjitha kohërave. I njohur për gjuajtjet e tij nga distanca, goditjet e lira me hark, dhe aftësinë për ti kaluar mbrojtësit me shpejtësi, Bale ka marrë lavdërime nga ekspertë të ndryshëm, të cilët e kanë përshkruar atë si një "futbollist me shpejtësi të jashtëzakonshme, aftësi krosimi të mirë, me një të majtë të saktë dhe cilësi fizike fantastike."
Bale e nisi karrierën e tij si profesionist te Southampton, duke luajtur si mbrojtës i majtë ku dhe fitoi reputacionin si një specialist i goditjeve të lira. Ai u transferua te Tottenhami në vitin 2007 për 7 milion £. Gjatë kohës së tij te Tottenhami, ndryshimet manaxheriale dhe taktike bënë që ai të transformohej në një lojtar më sulmues. Në sezonin 2009–10, nën drejtimin e Harry Redknapp, Bale u bë një lojtar shumë i rëndësishëm i ekipit, duke fituar vëmëndje të madhe në UEFA Ligën e Kampioneve të sezonit 2010–11. Në vitet 2011 dhe 2013 ai u emërua PFA Lojtar i Vitit i Lojtarëve, si dhe ishte pjesë e UEFA Ekipit të Vitit. Në vitin 2013, ai gjithashtu u shpall PFA Lojtari i Ri i Vitit, FWA Futbollisti i Vitit si dhe Lojtari i Sezonit i Premier Ligës. Ai u nominua në PFA Ekipin e Vitit tre herë rresht nga viti 2011 e deri në vitin 2013.
Bale bëri debutimin e tij ndërkombëtar për Uellsin në maj 2006, duke u bërë në atë kohë lojtari më i ri në histori që përfaqson vendin. Që ajo kohë ai ka luajtur më shumë se 80 ndeshje dhe ka shënuar 33 gola, që e bëjnë atë golashënuesin më të mirë të të gjitha kohërave të Uellsit. Ai ishte golashënuesi më i mirë i ekipit në fushatën e suksesshme kualifikuese për Euro 2016, duke regjistruar shtatë gola; ai arriti ta përfaqsojë vendin e tij në finalet e turnamentit, duke arritur një gjysëm-finale historike, me Bale që shënoi tre gola. Ai është shpallur Futbollisti Uellsian i Vitit plot gjashtë herë. Në vitin 2016, ESPN e renditi Bale të dymbëdhjetin në listën e tyre të atletëve më të famshëm të botës.
Jeta e hershme
Bale ka lindur në Kardif, Uells, nga prindërit Frank, një mësues shkolle, dhe Debbie, një menaxhere i operacioneve; ai ndoqi shkollën Eglwys Newydd Primary në Whitchurch. Ai është nipi i futbollistit të Cardiff City, Chris Pike. Kur ishte në shkollë ai fillimisht tërhoqi vëmëndjen e Southampton në moshën 9 vjeç, kur ai ishte duke luajtur në një turnament gjashë kundër gjashtë me klubin e parë Cardiff Civil Service Football Club. Duke u rritur, heroi i tij në futboll ishte mesfushori uellsian i Manchester United, Ryan Giggs.
Bale ndoqi gjimnazin Whitchurch në Kardif. Ai ishte një sportist i mprehtë dhe luajti futboll së bashku me kapitenin e ardhshëm të Uellsit në rregbi Sam Warburton. Në moshën 14 vjeç, ai përshkroi me vrap distancën 100 metra për vetëm 11.4 sekonda. Për shkak të aftësive të tij superiore në futboll, psikologu i shkollës, Gwyn Morris, shkruajti rregulla speciale të cilat e kufizuan Bale në lojën e futbollit; ai ishte i ndaluar për të luajtur me këmbën e tij të majtë. Gjatë kohës në Whitchurch, Bale u stërvit në akademinë e Southampton në Bath, dhe ishte në dyshim nqs Southampton do t'i jepte mundësinë uellsianit pasi ai ishte i shkurtër.
Pavarësisht se ishte vetëm 16 vjeç në atë kohë, ai ndihmoi skuadrën nën-18 të shkollës që të fitonte kupat Cardiff & Vale Senior. Ai e la shkollën në verën e vitit 2005 me gradën A. Në vitin e fundit të shkollës, ai u nderua me çmimin e departamentit të PE-së për shërbimet e tij në sport. Në një prezantimin, Morris komentoi: "'Gareth ka një vendosmëri të pafund për të pasuar e për të arritur qëllimet e tij personale. Ai është një nga individët më bujar që kam pasur kënaqësinë për t'a edukuar.'"
Southampton
Më 17 prill 2006, në moshën 16 vjeç e 275 ditë, Bale u bë futbollisti i dytë më i ri që luan me Southamptonin (pas Theo Walcott, i cili ishte 132 ditë më i ri) pasi u aktivizua në fitoren 2–0 kundër Millwall. Ai shënoi golin e parë në kampionat me një goditje dënimi në barazimin 2–2 kundër Derby County; goli i tij solli barazimin e përkohshëm 1–1.
Bale shënoi sërisht në stadiumin St. Mary's kundër Coventry City, në ndeshjen e dytë të Southamtonit për sezonin 2006–07, me një tjetër goditje dënimi. Bale pak nga pak po krijonte profilin e tij si një specialisht goditjesh dënimi duke shënuar edhe një tjetër kundër West Bromwich Albion. Nga 16 dhjetori i vitit 2006, numri i golave të tij ishte pesë, pasi ai kishte shënuar sërisht me goditje dënimi kundër Sunderlandit dhe Hull Cityt.
Tottenham Hotspur
parapamje|upright|Bale i rreshtuar me Spurs para një ndeshje të Premier Ligës kundër Çelsit. Më 25 maj 2007, Bale firmosi një kontratë katër-vjeçare me Tottenham Hotspur për një shifër transferimi fillestare 5 milion £, e cila potencialisht mund të shkonte 10 milion £ bazuar në bonuse të ndryshme.
Sezoni 2007–08
Bale luajti ndeshjen e tij të parë për Tottenhamin në një ndeshje miqësore kundër St. Patrick's Athletic më 12 korrik 2007; ai u zëvëndësua në minutën e 80të për shkak të një dëmtimi në këmbë. Ai luajti ndeshjen e parë zyrtaremë 26 gusht në transfertën kundër Manchester United. Në ndeshjen e tij të dytë me ekipin, Bale shënoi golin e parë për skuadrën e tij në barazimin 3–3 kundër Fulhamit më 1 shtator, duke realizuar pasi kaloi me lehtësi portierin Antti Niemi. Bale arriti të shënojë edhe kundër Arsenalit në Derbin e Londrës nga një goditje dënimi, duke ndihmuar Tottenhamin të fitonte 3–1. Goli i tij i parë në Kupën e Ligës erdhi në fitoren 2–0 kundër Middlesbrough më 26 shtator; ky ishte goli i tij i tretë në katër ndeshjet e para.
Sezoni 2008–09
Bale firmosi një kontratë të re pesë-vjeçare në gusht 2008. Në të njëjtin muaj ai u rikthye në formë fizike për të luajtur. Pas disa ndeshjeve jo të mira në fillim të sezonit, Bale humbi vendin e formacionit kundrejt Benoît Assou-Ekotto, por më pas e rifitoi sërisht në pjesën tjetër të sezonit. Në tetor 2008, ai u ndëshkua me karton të kuq për herë të parë në karrierë në një ndeshje ndaj Stoke City e cila u mbyll me një disfatë 2–1. Bale e mbylli sezonin me 30 ndeshje të luajtura në të gjithë kompeticionet, duke mos shënuar asnjë gol. Në atë sezon, ai luajti në finalen e Kupës së Ligës kundër Manchester United, duke u aktivizuar si zëvëndësues në minutën e 98të të kohës shtesë e cila sëbashku me kohën e rregullt u mbyll në barazim 0–0. Tottenham më pas u mposht 4–1 nga gjuajtjet e penalltive.
Sezoni 2009–10
Forma e mirë e Bale vazhdoi dhe ai u shpall "Lojtari i Raundit" pasi ndihmoi Tottenhamin të mposhte Fulhamin 3–1 në raundin e gjashtë të kthimit të Kupës FA. Në prill 2010, Bale shënoi golin e fitores në derbin londinez kundër Arsenalit në fitoren 2–1; ai dribloi portierin Manuel Almunia pas një pasimi të Jermain Defoe. Tre ditë më pas, Bale shënoi golin e fitores kundër kampionëve të atij sezoni Çelsit dhe u shpall "Lojtari i Ndeshjes". Ai më pas u shpall edhe Lojtari i Muajit i Premier Ligës për muajin prill. Më 7 maj 2010, Bale firmosi një kontratë të re katër-vjeçare si shpërblim për kontributin e dhënë për arritjen e objetivit për tu kualifikuar në Ligën e Kampioneve.
Sezoni 2010–11
parapamje|majtas|[[Arturo Álvarez (futbollist, lindur më 1985)|Arturo Álvarez i San Jose Earthquakes duke shmangur Bale (majtas) në një ndeshje miqësore në San Jose, California, korrik 2010.]]
Më 21 gusht 2010, Bale shënoi dy gola në fitoren 2–1 kundër Stoke Cityt, duke regjistruar golat e parë për sezonin e ri; goli i dytë ishte një gjuajtje vollej që përfundoi në trekëndëshin e djathtë të portës. Ky gol mori çmimin BBC Goli i Muajit për gushtin. Më 25 gusht, Bale asistoi të katër golat e fitores 4–0 kundër Young Boys në ndeshjen e kthimit të raundit play-off të Ligës së Kampioneve në White Hart Lane; Tottenhami u kualifikua në fazën e grupeve për herë të parë në histori me rezultatin e përgjithshëm 6–3. Pavarësisht se Assou-Ekotto ishte rikthyer nga dëmtimi, Bale vazhdoi të ruante vendin e tij në formacion falë performancave të vazhdueshme pozitive, duke bërë që trajneri ta zhvendoste në rolin e anësorit sulmues të majtë për ti bërë vend kamerunasit në rolin e mbrojtësit të majtë. Më 29 shtator, Bale shënoi golin e tij të parë në Ligën e Kampioneve në fitoren 4–1 kundër kampionëve të Holandës Twentes në ndeshjen e dytë të fazës së grupeve. Për performancat e tij gjatë vitit, Bale u nderua nga Federata Uellsiane e Futbollit me çmimin Futbollisti Uellsian i Vitit.
Më 20 tetor, Bale shënoi tregolëshin e parë në e karrierë kundër kampionëve evropian në fuqi Interit në San Siro në ndeshjen e rradhës në fazën e grupeve të Ligës së Kampioneve. Tottenhami u mposht 4–3, duke qënë katër gola në disavantazh në 35 minutat e para si dhe luajti me një lojtar më pak për rreth 80 minuta pasi portieri Heurelho Gomes u përjashtua me karton të kuq në minutën e 8të pas një ndërhyrje të gabuar ndaj Jonathan Biabianys. Në ndeshjen e kthimit në White Hart Lane më 2 tetor, Bale dhuroi një paraqitje të mrekullueshme pasi asistoi golat e sulmuesve Peter Crouch dhe Roman Pavlyuchenko, me Tottenhamin që fitoi 3–1.
Më 4 nëntor, Bale deklaroi se ai kishte qëllim të qëndronte te Tottenhami deri në fund të kontratës së tij katër-vjeçare, pavarësisht interesimeve të raportuara nga klubet e tjera. Në dhjetor, ai u nderua me çmimin "BBC Personaliteti i Vitit i Sporteve të Uellsit". Më 19 mars 2011, u njoftua se ai kishte rinovuar kontratën e tij deri në vitin 2015. Më 17 prill, Bale u nderua me çmimin PFA Lojtari i Vitit i Lojtarëve, i votuar nga kolegët e tij.
Me Tottenhamin, Bale fitoi vëmëndje ndërkombëtare falë paraqitjeve të tij në Ligën e Kampioneve, ku Tottenham arriti deri në çerek-finale.
Sezoni 2011–12
Më 3 dhjetor, Bale shënoi golin e parë në fitoren 3–0 kundër Bolton Wanderers. Ai ja dedikoi golin bashkëkombasit Gary Speed, duke mbajtur në duar takën e tij të majtë që lexonte "R.I.P Gary Speed". Më 27 dhjetor, Bale shënoi dy herë në triumfin 2–0 kundër Norwich City. Më 5 janar 2012, Bale ishte një nga lojtarët të cilët u votuan në UEFA Ekipin e Vitit 2011. Dopieta e tij e tretë sezonale erdhi më 31 janar ndaj Wigan Athletic, që u mposht nga Tottenhami 3–1; me këtë dopietë ai arriti në kuotën e dhjetë golave sezonal. Ai u zgjodh Lojtari i Muajit i Premier Ligës për muajin janar, duke e fituar këtë çmim për herë të dytë në karrierë.
Më 27 qershor 2012, Bale firmosi një kontratë të re katër-vjeçare, gjë e mbajti në White Hart Lane deri në vitin 2016.
Sezoni 2012–13
Për sezonin 2012–13, Bale ndërroi numrin e fanellës, duke marrë numrin 11. Ai i kërkoi drejtuesve për një "numër më të madhë" pasi nuk ishte më një mbrojtës i majtë. Më 16 shtator 2012, ai shënoi golin e parë të sezonit në fitoren 3–1 në transfertë ndaj Reading. Më 29 shtator, Bale shënoi golin e dytë të Tottenhamit në fitoren 3–2 në transfertë kundër Manchester United; kjo ishte fitorja e parë e parë e tyre në Old Trafford që nga viti 1989.
Bale shënoi tregolëshin e parë në Premier Ligë në fitoren 4–0 kundër Aston Villës në Villa Park më 26 dhjetor 2012. Në ndeshjen e parë për vitin e ri 2013, Bale shënoi në fitoren 3–0 kundër Coventry City në raundin e tretë të Kupës FA si dhe asistoi dygolëshin e shënuar nga Clint Dempsey. Më 30 janar, ai shënoi një gol mbreslënës me një aksion individual në barazimin 1–1 kundër Norwich City Ky gol u ndoq nga një tjetër në fitoren minimale 1–0 ndaj West Bromwich Albion. Ai arriti në kuotën e 15 golave sezonal pas dopietës së shënuar në fitoren 2–1 ndaj Newcastle United. Kjo fitore e dërgoi Tottenhamin në vendin e tretë në kampionat, duke forcuar pozitat për një vend në Ligën e Kampioneve sezonin e ardhshëm.
Në ndeshjen e parë të raundit të 32-tave të Ligës së Evropës kundër Olympique Lyonnais, Bale shënoi dy gola me goditje dënimi, përfshirë një në momentet e fundit të ndeshjes, për ti dhënë ekipit fitoren 2–1. Me këtë dygolësh, Bale kishte shënuar dhjetë gola në dhjetë ndeshjet e fundit. Pas kësaj, ai shënoi një tjetër dopietë në fitoren 3–2 ndaj West Ham United në Premier Ligë. Goli i tij i dytë, i cili erdhi në momentet e fundit të ndeshjes me një gjuajtje silurë nga jashtë zone, i dha fund një performance të klasit botëror. Ky ishte goli i tij i tetë në gjashtë ndeshjet e fundit në Premier Ligë.
Më 3 mars, Bale shënoi kundër Arsenalit në Derbin e veriut të Londrës që u fitua nga Tottenhami 2–1. Në ndeshjen e rradhës katër ditë më vonë, Tottenhami u përball kundër Interit në raundin e 16-tave e Ligës së Evropës, me Bale që shënoi golin e parë të një fitoreje 3–0 në shtëpi. Forma e tij pozitive në muajt e parë të Bale bëri që ai të shpallej Lojtari i Muajit i Premier Ligës për shkurtin, si dhe fitoi çmimin "BBC Goli i Muajit për janarin dhe shkurtin për finalizimet e tij respektivisht ndaj Norwich City dhe West Ham United. Më 4 prill, Bale dëmtoi kyçin e djathë në ndeshjen çerek-finaletë Ligës së Evropës kundër Baselit. Në rikthimin e tij nga dëmtimi, Bale shënoi dhe asistoi golin e Clint Dempseyt me Tottenhamin që mposhti Manchester Cityn në White Hart Lane.
Më 28 prill, Bale u nderua me çmimet PFA Lojtari i Vitit i Lojtarëve dhe Lojtari i Ri i Vitit pas paraqitjeve mbreslënëse në sezonin 2012–13. Një javë më vonë, më 2 maj, ai fitoi edhe çmimin FWA Lojtari i Vitit, duke u bërë lojtari i parë që nga Cristiano Ronaldo në vitin 2007 që fiton të tre çmimet në një sezon. Pas kësaj, Bale shënoi kundër ish ekipit të tij Southampton në një fitore 1–0. Ky ishte goli i tij i 20të sezonal në ndeshjen e tij të 200të për Tottenhamin. Më 19 maj, në takimin ndaj Sunderlandit për javën e fundit të kampionatit, Bale shënoi golin e fitores në minutën e 90të. Pavarësisht fitores, ekipi nuk arriti të siguronte një vend në Ligën e Kampioneve për sezonin e ardhshëm.
Real Madrid
Më 1 shtator, Real Madrid njoftoi se kishte arritur një marrëveshje për transferimin e Bale, i cili nënshkroi një kontratë gjashtë-vjeçare për një shumë të pacaktuar. Media spanjolle dhe Real Madrid TV rapotuan se Bale kushtoi 77 Milion £ (91 milion €), por ndërkohë media angleze raportoi se Bale ishte transferuar për shumën rekord 85 milion £ (100 milion €), duke e bërë atë në atë kohë lojtarin më të shtrenjtë të historisë së futbollit, duke thyer rekordin e Cristiano Ronaldos, i cili në vitin 2009 u transferua te Real Madridi nga Manchester United për 80 milion £ (94 milion €). Ai zgjodhi fanellën me numrin 11.
Sezoni 2013–14
thumb|Bale duke luajtur për Real Madrid në shtator 2013. Pjesa e parë e sezonit u kushtua nga dëmtimet për Bale; në 16 ndeshjet e para të Realit, ai humbi pesë, në gjashtë ndeshje ose u aktivizua si zëvëndësues ose u zëvëndësua kurse vetëm pesë i luajti të plota. Bale debutoi zyrtarisht më 14 shtator në ndeshjen kundër Villarrealit, duke shënuar gol në minutën e 38të para se të zëvëndësohej më vonë nga Ángel Di María. Ndeshja e tij e dytë me Madridin erdhi në në fitoren 6–1 kundër Galatasarayt në Ligën e Kampioneve; pavarësisht se luajti vetëm 26 minuta, goditja e tij e lirë solli golin e dytë personal të Ronaldos. Më 28 shtator, Bale debutoi në Santiago Bernabéu si zëvëndësues në pjesën e dytë të ndeshjes kundër rivalëve të qytetit Atlético Madrid.
Pas luajti disa minuta në ndeshjen e Ligës së Kampioneve kundër Juventusit, Bale debutoi në El Clásico më 26 tetor, duke luajtur 61 minuta në një humbje 2–1 kundër Barcelonës; performanca e tij u kritikua disi nga mediat. Katër ditë më vonë, Bale shënoi dy gola dhe asistoi dy të tjerë në fitoren spektakolare 7–3 kundër Seviljes; pas performancës së tij mbreslënëse, media spanjolle i vuri lojtarit pseudonimin "Topi".
Në nëntor, ai asistoi edhe dy gola të tjerë në fitoren 3–2 të ekipit kundër Rayo Vallecanos. Në ndeshjen e rradhës në Ligën e Kampioneve kundër Juventusit, Bale shënoi në barazimin 2–2 në Juventus Stadium. Goli i rradhës i tij në këtë kompeticion erdhi me një goditje të lirë në fitoren bindëse 4–1 kundër Galatasarayt, pavarësisht se luajtën me një lojtar më pak. Ai e mbylli muajin duke shënuar tregolëshin e parë për Real Madridin në fitoren 4–0 kundër Real Valladolidit; ai asistoi edhe golin e Karim Benzemas. Ky ishte një tregolësh i përkryer nga Bale, i cili shënoi një gol me kokë, një gol me të majtën dhe një me të djathtën.
Më 26 shkurt 2014, Bale shënoi dy gola në fitoren e Realit 6–1 kundër Schalke 04 në ndeshjen e parë të raundit të 16-tave në Ligën e Kampioneve. Në ndeshjen e parë çerek-finale kundër Borussia Dortmund më 2 prill, Bale kontriboi me një gol në fitimin e takimit 3–0, duke arritur në kuotën e pesë gola në këtë kompeticion. Në kampionat, ai shënoi katër gola në tre ndeshje nga java e 31të e deri në javën e 33të. Në këto ndeshje, Real Madridi mposhti Rayo Vallecanon (5–0), Real Sociedadin (4–0) dhe Almerían (4–0).
Më 16 prill, Bale shënoi golin e fitores për Real Madridin në finalen e Kupës së Mbretit kundër rivalëve të Barcelonës. I konsideruar si një nga golat më të bukur të karrierës së tij, ai kaloi me vrap mbrojtësin kundërshtar Marc Bartra duke u nisur nga mesi i fushës (duke vrapruar edhe jashtë vizave kufizuese për disa çaste) para se ta dërgonte topin poshtë këmbëve të portierit José Manuel Pinto dhe në rrjetë. Në intervistën pas ndeshjes Bale deklaroi: "Më duhej të dilja në krahë të lojtarit dhe duhej të dilja jashtë fushe që ta bëja këtë", kurse shoku i tij i ekipit Xabi Alonso komentoi: "Ishte e jashtëzakonshme, nuk kam parë asnjë gjë të tillë më parë." Ky ishte goli i tij i 20të sezonal dhe i pari në një El Clásico.
Më 24 maj, Bale shënoi në minutën e 110të të kohës shtesë të ndeshjes së finales së Ligës së Kampioneve kundër Atlético Madridit, duke i dhënë Realit avantazhin 3–1. Los Blancos në fund fituan 4–1 dhe siguruan trofeun e tyre të 10të në histori. Bale u bë uellsiani i parë në histori që shënon në një finale të Ligës së Kampioneve/Kupës Evropiane. Ai e mbylli sezonin debutues me Real Madridin duke regjistruar 22 gola dhe 16 asiste në të gjitha kompeticionet. Treshja e sulmit e Real Madridit, e përbërë nga ai, Ronaldo dhe Benzema, të etiketuar në media si BBC, e mbyllën sezonin me 97 gola.
Sezoni 2014–15
thumbnail|majtas|Bale duke luajtur me Real Madridin në vitin 2015. Bale e nisi sezonin e ri në formë të mirë, duke luajtur 90 minuta të plota në fitoren 2–0 ndaj Seviljes në UEFA Super Kupë; ai asistoi një nga golat e shënuar nga Ronaldo. Pas përfundimit të ndeshjes, performanca e tij u vlerësua si "e mrekullueshme" nga Ronaldo. Gjashtë ditë më pas, Bale regjistroi golin e parë të sezonit në disfatën 4–2 kundër Real Sociedadit në transfertë. Më 20 shtator, Bale shënoi dy gola në fitoren shkatërrimtare 8–2 të Realit kundër Deportivo La Coruñas.
Në dhjetor 2014, Bale shënoi në fitoren 2–0 kundër San Lorenzos, duke ndihmuar Realin të fitonte trofeun e FIFA Kupës së Botës për Klube; kjo ishte hera e tretë që ai shënonte në një finale madhore. Në një ndeshje kundër Espanyolit më 10 janar 2015, Bale u vërshëllye nga një pjesë i tifozëve të Realit të cilët e etiketuan uellsianin si egoist për shkak se zgjodhi të gjuante në vend që të pasonte te Ronaldo, i cili ishte në një pozicion më të mirë për të shënuar. Ai u mbrojt nga trajneri Carlo Ancelotti për këtë dhe të vështirësi të tjera deri në fund të sezonit.
Më 18 prill, Bale pësoi një dëmtim në pulpë në ndeshjen ndaj Málagës.
Sezoni 2015–16
Bale shënoi dy gola në fitoren 2–0 kundër Real Betis më 24 tetor 2015. Dy golat e tij e çuan në 200 numrin e golave të shënuar nga treshja e sulmit "BBC", e përbërë nga Bale, Benzema dhe Ronaldo, që kur luajtën për herë të parë sëbashku në vitin 2013.
Më 20 dhjetor, Bale shënoi katër gola në fitoren rekord 10–2 kundër Rayo Vallecano. Më 9 janar 2016, Bale regjistroi tregolëshin e dytë të sezonit, në fitoren 5–0 të Realit kundër Deportivo La Coruña në ndeshjen e parë të Zinedine Zidane si trajner i Los Blancos. Dhjetë ditë më pas, Bale pësoi një dëmtim në pulpë në fitoren 5–1 në shtëpi ndaj Sporting Gijón, ku dhe shënoi golin e parë të ndeshjes. Rikthimi i tij ndodhi më 5 mars në fitoren tenistike 7–1 kundër Celta Vigos, ku ai u aktivizua si zëvëndësues dhe shënoi golin e fundit të ekipit të tij.
Më 20 mars, Bale shënoi në fitoren komode 4–0 kundër Seviljes, duke regjistruar golin e tij të 43të në La Liga; ky gol bëri që ai të kalojë Gary Lineker si britaniku me më shumë gola në historinë e La Ligas. Në muajin prill, Bale shënoi dy gola për Realin që përmbysi disavantazhin e dy golave për të fituar 3–2 kundër Rayo Vallecanos. Bale luajti rregullisht si titullar në Ligën e Kampioneve, e cila u fitua nga Real Madridi për herë të 11të në histori. Ai asistoi golin e vetëm të ekipit në finale kundër Atlético Madridit, me kohën e rregullt dhe shtesën që u mbyll në barazim; në gjuajtjet e penalltive, Bale shënoi në tentativën e tij për të ndihmuar ekipin të fitonte 5–3.
Sezoni 2016–17
Më 30 tetor 2016, Bale firmosi një kontratë të re me klubin deri në vitin 2022. Më 22 nëntor, ai dëmtoi tendinat e kyçit të këmbës së djathtë gjatë ndeshjes kundër Sporting CP e vlefshme për fazën e grupeve të Ligës së Kampioneve; si pasojë e këtij dëmtimi, Bale qëndroi jashtë fushave për katër muaj, pavarësisht se fillimisht u mendua se do të qëndronte jashtë për vetëm dy muaj.
Më 23 prill 2017, Bale luajti ndeshjen e tij të 100të në La Liga në humbjen 3–2 në shtëpi ndaj Barcelonës; gjatë ndeshjes, të cilin e nisi si titullar, ai u zëvëndësua për shkak se pësoi një dëmtim. Pavarësisht së pësoi disa dëmtime gjatë sezonit, Bale arriti të luajë 19 ndeshje në kampionat, që u fitua nga Real Madridi pas pesë vitesh. Pasi qëndroi jashtë fushave për një muaj, Bale u rikthye në kohë për finalen e Ligës së Kampioneve, ku Real Madridi sërisht fitoi, këtë herë duke mposhtur Juventusin në Kardif.
Sezoni 2017–18
parapamje|djathtas|Bale (djathtas) me [[Luka Modrić gjatë finales së Ligës së Kampioneve 2018.]]
Gjatë sezonit 2017–18, Bale përmirësoi disi rekordin e tij të golave në kampionat, kompeticionet e kupave dhe në Ligën e Kampioneve. Ai luajti në sukseset e ekipit në UEFA Super Kupën 2017, Superkupën e Spanjës 2017 si dhe në fushatën e suksesshme në FIFA Kupën e Botës 2017, duke fituar plot tre trofe pa nisur ende viti 2018. Në La Liga, ai regjistroi 26 ndeshje dhe shënoi 16 gola, por Reali nuk mundi që të ruajë titullin, duke arritur vetëm një vend të tretë.
Në Ligën e Kampioneve të këtij sezoni, Bale kishte shënuar vetëm një gol para ndeshjes finale. Ky gol erdhi në fazën e grupeve kundër ekipit gjerman Borussia Dortmund, duke ndihmuar Realin të triumfonte 3–1 në transfertë. Në ndeshjen finalen ndaj Liverpoolit, Bale shënoi dy gola, fillimisht një me rrofeshatë nga jashtë zone dhe më pas një tjetër me një gjuajtje të fuqishme nga distanca, duke i dhënë ekipit fitoren 3–1, trofeun e 3të rresht dhe të 13tën në histori. Ai u bë lojtari i parë zëvëndësues që shënon dy gola në një finale të Ligës së Kampioneve si dhe u shpall lojtari i ndeshjes për performancën e tij.
Sezoni 2018–19
Pas shpërbërjes së treshes së sulmit BBC me largimin e Ronaldos te Juventusi dhe zëvëndësimit të Zidane nga trajneri i ri Julen Lopetegui, Bale luajti në çdo ndeshje të gushtit 2018, duke u nderuar me çmimin Cinco Estrellas Mahou si lojtari i muajit i Real Madridit; në këtë muaj ai shënoi ndaj Getafes dhe Gironës.
Më 19 dhjetor 2018, Bale shënoi një tregolësh në fitoren 3–1 ndaj Kashima Antlers në gjysëm-finalen e FIFA Kupës së Botës për Klube. Ai u bë lojtari i tretë në historinë e kompeticionit që shënon tre gola në një ndeshje pas Cristiano Ronaldos dhe Luis Suárezit. Përveç kësaj, ai u bë lojtari i tretë që shënon të paktën një gol në tre edicione të këtij kompeticioni pas Cristiano Ronaldos dhe Lionel Messit. Real Madridi u shpall fituese e kompeticionit pasi mposhti në finale me rezultatin 4–1 Al Ain FC, kurse Bale u shpall fituesi i Topit të Artë si lojtari më i mirë.
Sezoni 2019–20
Në korrik 2019, trajneri Zinedine Zidane deklaroi se Bale ishte pranë largimit nga klubi. Po në atë muaj, Jiangsu Suning bëri një ofertë për kartonin e lojtarit që u refuzua nga Reali. Në tetor të atij viti, Bale deklaroi se ai ishte "i nevrikosur" me Real Madridin dhe se kërkonte largimin, por më vonë në atë muaj Zidane tha se Bale nuk e kishte kërkuar kurrë largimin. Ish presidenti i klubit Ramon Calderon tha se Bale duhet të rikthehet te ish klubi i tij Tottenham. Ai luajti 16 ndeshje dhe shënoi 2 gola në La Liga, e cila u fitua nga Real Madridi për herë të 34të në histori.
Los Angeles FC
Më 27 qershor 2022, Los Angeles FC njoftoi se kishte firmos me Bale në një marrëveshje një-vjeçare. Para këtij njoftimi, Bale kishte deklaruar se do ta vazhdonte karrierën në Major League Soccer.
Bale debutoi zyrtarisht më 17 korrik në fitoren 2–1 kundër Nashville SC, duke u aktivizuar si zëvëndësues në minutën e 72të. Gjashtë ditë më pas, në ndeshjen e tij të dytë me klubin, Bale u aktivizua sërisht si zëvëndësues dhe shënoi golin e parë në MLS në suksesin 2–1 ndaj Sporting Kansas City.